Diari Oficial de la Generalitat Valenciana


Sumari del DOGV 5980, del 24-03-2009 (2009/2964)

Notificació a Vapersa, SL. Expedient número V-213/2008.
-------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2964


Data del document
:   03-03-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Vapersa, SL. Expedient número V-213/2008. [2009/2964]  
Ramón Escrig Moreno, president de la Junta Arbitral de Transports de València, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Vapersa, SL, que s'ha dictat un laude en l'expedient indicat i atés que no n'ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, que en justifica l'absència. Palmira Martínez Ferri, que en justifica l'absència. Secretària-vocal: Amparo Peris Catalá. Parts. Reclamant: Transportes Azkar, SA, representada per Juan Fernando Mulet Sorrentino. Reclamat: Vapersa, SL, que no compareix a l'acte de vista. Citada per publicació en el DOCV.  
A València, 19 de febrer de 2008, i a les 12.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-213/08. Es procedix a la realització de la vista oral respecte de la reclamació següent: impagament de ports. Inassistència del reclamat. Notificació i citació per publicació DOCV.  
Iniciada la vista oral pel president es comprova la identitat de la part compareixent i la qualitat amb què intervé. S'informa que davant de la reiterada impossibilitat de citació i notificació realitzada a través de Correus es va publicar en el DOCV núm. 5936 de 20.01.2009.   
A continuació es concedix la paraula a la reclamant que s'afirma i ratifica en la demanda i es remet a les proves i documents aportats i que basa en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar diversos transports per compte de la reclamada, durant els mesos de desembre de 2007, gener i febrer de 2008. Conclosos els transports mensuals, es van anar girant les factures corresponents i que queden degudament detallades en la demanda i justificades documentalment en l'expedient. La suma de les factures esmentades puja a 404,49 euros que són els que es reclamen.   
Acaba sol·licitant que una vegada que siga reconegut el seu dret es condemne la reclamada al pagament de l'import total reclamat de 404,49 euros.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (RD 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat."  
3. Donada l'absència de les vocals representants d'empreses carregadores i de la Federació Valenciana de Transportistes, que van excusar-ne l'assistència, el present laude es dicta de conformitat amb la previsió continguda en l'apartat 7 de l'article 9 del RD 1225/2006, de 27 d'octubre, que modifica el RD 1211/1990, de 28 d'octubre, que aprova el reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la junta, a excepció del president, no impedirà que es realitze la vista ni que es dicte el laude".   
4. De les manifestacions realitzades en la vista i de la demanda i proves documentals que s'hi adjunten, es constata que efectivament la reclamant va realitzar per compte de la reclamada els transports ressenyats, per la qual cosa, atés que no hi ha oposició manifestada als fets, ha d'estimar-se la quantitat total reclamada pel concepte de factures corresponents als transports realitzats.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per Transportes Azkar, SA, representada per Juan Fernando Mulet Sorrentino contra Vapersa, SA, ja que dels fets relatats, documents probatoris i declaracions efectuades s'establix que van ser realitzats els ports tal com han sigut ressenyats.  
Per tot això Vapersa, SA, haurà de pagar a Transportes Azkar, SA, la quantitat de quatre-cents quatre euros amb quaranta-nou cèntims (404,49 €).  
Este laude serà executiu, dins del termini de vint dies, comptats a partir de l'endemà de la recepció d'este i sempre per al cas que no fóra complit el pagament del deute en la seua totalitat.  
Contra esta resolució, cal únicament acció d'anul·lació davant de la Audiència Provincial de València, que haurà de presentar-se dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents al de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes.»  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 3 de març de 2009.- El president de la Junta Arbitral de Transports de València: Ramón Escrig Moreno.